Likumprojekts

**Grozījumi Mikrouzņēmumu nodokļa likumā**

Izdarīt Mikrouzņēmumu nodokļa likumā (Latvijas Vēstnesis, 2010, 131. nr.; 2011, 204. nr.; 2013, 194., 232. nr.; 2015, 60., 91., 248. nr.; 2016, 255. nr.; 2017, 156. nr.) šādus grozījumus:

1. Izteikt 6. panta piekto daļu šādā redakcijā:

"(5) Mikrouzņēmumu nodokļa maksātājs līdz taksācijas gadam sekojošā gada 23. janvārim iemaksā vienotajā nodokļu kontā (likuma "Par nodokļiem un nodevām" izpratnē) mikrouzņēmumu nodokli 50 *euro* apmērā, ja taksācijas periodā (kalendāra gadā) mikrouzņēmumam nav bijis apgrozījuma vai aprēķinātā mikrouzņēmumu nodokļa summa nepārsniedz 50 *euro*."

1. 7. pantā:

izteikt trešo daļu šādā redakcijā:

"(3) Mikrouzņēmums maksā mikrouzņēmumu nodokli līdz ceturksnim sekojošā mēneša divdesmit trešajam datumam, iemaksājot to vienotajā nodokļu kontā.";

aizstāt sestajā daļā vārdu "budžetā" ar vārdiem "vienotajā nodokļu kontā".

1. Izteikt 8. pantu šādā redakcijā:

"**8. pants. Mikrouzņēmumu nodokļa attiecināšanas kārtība**

(1) Mikrouzņēmumu nodokļa maksātāja – sabiedrības ar ierobežotu atbildību, individuālā uzņēmuma vai zemnieka vai zvejnieka saimniecības, kas iepriekšējā taksācijas periodā no saimnieciskajā darbībā gūtā ienākuma maksāja uzņēmumu ienākuma nodokli, – valsts budžetā iemaksātā mikrouzņēmumu nodokļa ieņēmumus Valsts ieņēmumu dienests attiecina šādi:

1) 0,1 procents – uzņēmējdarbības riska valsts nodeva;

2) 80 procentu – valsts sociālās apdrošināšanas obligātās iemaksas;

3) 18,8 procenti – iedzīvotāju ienākuma nodoklis;

4) 1,1 procents – uzņēmumu ienākuma nodoklis.

(2) Mikrouzņēmumu nodokļa maksātāja – fiziskās personas, kas reģistrēta Valsts ieņēmumu dienestā kā saimnieciskās darbības veicējs, – valsts budžetā iemaksātā mikrouzņēmumu nodokļa ieņēmumus Valsts ieņēmumu dienests attiecina šādi:

1) 80 procentu – valsts sociālās apdrošināšanas obligātās iemaksas;

2) 20 procentu – iedzīvotāju ienākuma nodoklis.

(3) Mikrouzņēmumu nodokļa maksātāja – individuālā komersanta, individuālā uzņēmuma vai zemnieka vai zvejnieka saimniecības, kuras īpašnieks iepriekšējā taksācijas periodā no individuālā uzņēmuma, zemnieka vai zvejnieka saimniecības ienākuma maksāja iedzīvotāju ienākuma nodokli, – valsts budžetā iemaksātā mikrouzņēmumu nodokļa ieņēmumus Valsts ieņēmumu dienests attiecina šādi:

1) 0,1 procents – uzņēmējdarbības riska valsts nodeva;

2) 80 procentu – valsts sociālās apdrošināšanas obligātās iemaksas;

3) 19,9 procenti – iedzīvotāju ienākuma nodoklis.

(4) Valsts ieņēmumu dienests mikrouzņēmumu nodokļa ieņēmumus atbilstoši šā panta pirmajā, otrajā un trešajā daļā noteiktajam sadalījumam attiecina katru darbdienu."

Likums stājas spēkā 2021. gada 1. janvārī.

Finanšu ministra vietā –

Ministru prezidents

Māris Kučinskis